CELEX: 32010R0207
Language: lt
Date: 2010-03-10 00:00:00
Title: 2010 m. kovo 10 d. Komisijos reglamentas (ES) Nr. 207/2010, kuriuo 121-ąjį kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Usama bin Ladenu, Al-Qaida tinklu ir Talibanu

12.3.2010   
            
            
               LT
            
            
               Europos Sąjungos oficialusis leidinys
            
            
               L 63/1
            
         KOMISIJOS REGLAMENTAS (ES) Nr. 207/2010
   2010 m. kovo 10 d.
   kuriuo 121-ąjį kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Usama bin Ladenu, Al-Qaida tinklu ir Talibanu
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į Tarybos reglamentą (EB) Nr. 881/2002, 2002 m. gegužės 27 d. nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Usama bin Ladenu, Al-Qaida tinklu ir Talibanu, ir panaikinantį Tarybos reglamentą (EB) Nr. 467/2001, uždraudžiantį tam tikrų prekių ir paslaugų eksportą į Afganistaną, sustiprinantį skrydžių uždraudimą ir pratęsiantį Afganistano Talibano lėšų ir kitų finansinių išteklių įšaldymą (1), ypač į jo 7 straipsnio 1 dalies a punktą,
   kadangi:
   
               (1)
            
            
               Reglamento (EB) Nr. 881/2002 I priede išvardyti asmenys, grupės ir organizacijos, kurių lėšos ir ekonominiai ištekliai įšaldomi, kaip numatyta tame reglamente.
            
         
               (2)
            
            
               2010 m. kovo 1 d. Jungtinių Tautų Saugumo Tarybos Sankcijų komitetas nusprendė išbraukti du juridinius asmenis, grupes arba organizacijas iš asmenų, grupių ir organizacijų, kurių lėšos ir ekonominiai ištekliai turėtų būti įšaldyti, sąrašo.
            
         
               (3)
            
            
               Todėl I priedas turėtų būti atitinkamai atnaujintas,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 881/2002 I priedas iš dalies keičiamas taip, kaip nurodyta šio reglamento priede.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. kovo 10 d.
      
         
            Komisijos vardu, Pirmininko vardu
         
         João VALE DE ALMEIDA
         
            Ryšių su užsieniu generalinis direktorius
         
      
   
   
      (1)  OL L 139, 2002 5 29, p. 9.
   
      PRIEDAS
      Reglamento (EB) Nr. 881/2002 I priedas iš dalies keičiamas taip:
      Išbraukiami šie antraštinės dalies „Juridiniai asmenys, grupės ir organizacijos“ įrašai:
      
                  (a)
               
               
                  „BA Taqwa for Commerce and Real Estate Company Limited (alias Hochburg AG), Vaducas, Lichtenšteinas (anksčiau c/o Astat Trust reg.).“
               
            
                  (b)
               
               
                  „Nada International Anstalt. Adresas: Vaducas, Lichtenšteinas (anksčiau c/o Asat Trust reg.). Kita informacija: likviduotas ir išbrauktas iš Komercijos registro. Įtraukimo į sąrašą pagal 2a straipsnio 4 dalies b punktą data: 2002 09 03.“